**Ministru kabineta sēdes protokollēmuma projekta**

**„Par Ministru kabineta 2009.gada 8.septembra sēdes protokollēmuma**

**(prot. Nr.56 78.§) „Par Sociālās drošības tīkla stratēģiju” 2.punktu””**

**anotācija**

|  |
| --- |
| **I. Kādēļ normatīvais akts ir vajadzīgs** |
|  1. Atsauce uz Deklarāciju par Ministru kabineta iecerēto darbību, politikas plānošanas dokumentu un citiem dokumentiem, kuros dots uzdevums izstrādāt normatīvā akta projektu | Deklarācijas par Valda Dombrovska vadītā Ministru kabineta iecerēto darbību 10.1.apakšpunkts – sekmēsim kvalitatīvu, pieejamu un resursefektīvu visu pakāpju izglītības un zinātnes attīstību valsts ilgtspējai un konkurētspējai. Ministru kabineta sēdes protokollēmuma projekta „Par Ministru kabineta 2009.gada 8.septembra sēdes protokollēmuma (prot. Nr.56 78.§) „Par Sociālās drošības tīkla stratēģiju” 2.punktu” (turpmāk – protokollēmuma projekts) izstrādes nepieciešamība izriet no Izglītības un zinātnes ministrijas izstrādātā un Ministru kabineta 2009.gada 29.septembra sēdē atbalstītā likumprojekta „Grozījumi Izglītības likumā”. „Sociālās drošības tīkla stratēģija” paredz, ka 2009.gada 1.septembrī visiem piecgadīgiem un sešgadīgiem bērniem tiks nodrošināta iespēja apgūt zināšanas, prasmes kompetences. |
|  2. Pašreizējās situācijas raksturojums   |  Sākot ar 2009.gada 1. jūliju tika atcelta piecgadīgo un sešgadīgo bērnu obligātā sagatavošana pamatizglītības apguvei, līdz ar to pieejamie valsts budžeta līdzekļi pašvaldību izglītības iestāžu pedagogu, kas īstenoja pirmsskolas izglītības programmas, sagatavojot piecgadīgos un sešgadīgos bērnus skolai, algām sākot ar 2009.gada 1.septembri netiek atvēlēti. Pašvaldībām ir problemātiski ar to rīcībā esošajiem ierobežotiem finanšu resursiem nodrošināt visu pirmsskolas izglītību un tajā skaitā (sākot ar 2009.gada 1.septembri) arī piecgadīgo un sešgadīgo bērnu sagatavošanu skolai. Grozījumi Izglītības likuma 4.pantā paredz noteikt obligātu no piecu gadu vecuma bērnu sagatavošanu pamatizglītības ieguvei. Grozījumi Izglītības likuma 60.panta trešajā daļā cita starpā paredz noteikt, ka pedagogu darba samaksa valsts vai pašvaldības izglītības iestādēs, tajā skaitā, bērnu no piecu gadu vecuma izglītošanā nodarbināto pedagogu darba samaksa tiek nodrošināta no valsts budžeta līdzekļiem un valsts budžeta mērķdotācijām.  Saskaņā ar Ministru kabineta 2009.gada 8.septembra sēdes protokollēmuma (prot.Nr.56, 78.§) „Par Sociālās drošības tīkla stratēģiju” 2.punktu Sociālās drošības tīkla stratēģijas ieviešanas termiņš ir no 2009.gada 1.oktobra.  |
|  3.  Normatīvā akta projekta būtība |  Protokollēmuma projekts nodrošinās pašvaldību izglītības iestādēs strādājošo pedagogu, kas sagatavos bērnus no piecu gadu vecuma, darba samaksu no valsts budžeta mērķdotācijas no 2009.gada 1.septembra. |
|  4. Cita informācija |  Nav attiecināms. |

|  |
| --- |
| Anotācijas II un III sadaļa – protokollēmuma projekts šo jomu neskar. |

|  |
| --- |
| **IV. Kāda var būt normatīvā akta ietekme uzspēkā esošo tiesību normu sistēmu** |
|  1. Kādi normatīvie akti (likumi un Ministru kabineta noteikumi) papildus jāizdod un vai ir sagatavoti to projekti, to būtība, kā arī ministrija, kura ir atbildīga par tā sagatavošanu. Attiecībā uz Ministru kabineta noteikumiem (arī tiem, kuru izdošana ir paredzēta izstrādātajā likumprojektā) norāda to izdošanas mērķi un galvenos satura punktus, kā arī termiņu, kādā paredzēts šos noteikumus izstrādāt. |  Protokollēmuma projekts izskatāms Ministru kabineta sēdē pēc grozījumu Izglītības likumā pieņemšanas Saeimā. Papildu grozījumiem Izglītības likumā Izglītības un zinātnes ministrija ir izstrādājusi un kā Ministru kabineta lietu saskaņojusi Ministru kabineta noteikumu projektu par grozījumiem Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi”, kas paredz nodrošināt pašvaldību izglītības iestādēs strādājošo pedagogu, kas sagatavos bērnus no piecu gadu vecuma, darba samaksu no valsts budžeta mērķdotācijas. |
|  2. Cita informācija |  Nav attiecināms. |

|  |
| --- |
| Anotācijas V, VI un VII sadaļa – protokollēmuma projekts šīs jomas neskar. |

Iesniedzējs: Izglītības un zinātnes ministre T.Koķe

Vizē: Valsts sekretārs M.Gruškevics

14.10.2009. 11:23

510

J.Glaudiņa

67047956, fakss: 67047904

jautrite.glaudina@izm.gov.lv